કચ્છના મહારાઓની સમાધિ એટલે "છતરડી" અથવા "છત્રી" ! કચ્છમાં રાજાશાહિ યુગમાં ૧૮ રાજવીઓ થઇ ગયા. આ ૧૮ મહારાઓમાંથી ૧૬ મહારાઓની સમાધિ આ છતરડીમાં જોવા મળે છે . સામાન્ય રીતે જોતાં ખ્યાલ આવે છે કે ભુજની આસપાસ જુના ભુજના કોટ વિસ્તારની બહાર હિન્દુ, મુસ્લિમ કે અન્ય સમાજોના સ્મશાનની જગ્યા રાખવામાં આવી હતી એ જ રીતે છતરડી પણ કોટની બહાર હમીરસરની પશ્ચિમે બનાવવામાં આવી છે . કચ્છના પ્રથમ રાજવી મહારાવ ખેગારજીની પ્રથમ સમાધિ અહી કરવામાં આવી. અહી મહારાવ મદનસિંહજીના અગ્નિદાહ સંસ્કાર કરવામાં આવ્યા હતા પરંતુ તેમનું સ્મારક બનાવવામાં આવેલ નથી.